section_heading: Dijelovi televizora
paragraph_text: Moderni tv prijemnici se sastoje od zaslona, antene ili RF ulaza, zvučnika i birača kanala (tunera). Prisustvo birača kanala u televizoru (sada digitalni televizijski birač kanala), čini da se televizor razlikuje od monitora, koji prima signal. Televizori imaju mogućnost prikazivanja teleteksta. Većina modernih televizora ima i dodatne ulaze za: igraće konzole, uređaje za reprodukciju DVD-ova, slušalice, i to najčešće u obliku SCART i HDMI priključaka. Pojedini televizori imaju mogućnost primanja informacija s interneta, kao što su vijesti s burze, vremenska prognoza ili opće vijesti.